लक्ष्य कमांडर बबलू गौतम ने गांव वासियो को विशेषतौर से महिलाओ को अंधविस्वास से दूर रहने की बात कही | उन्होंने कहा कि अंधविस्वास के नाम पर लोग बहुजन समाज का शोषण करते रहे है और बहुजन समाज भी इस में इतना लिप्त है की उसको अपने अच्छे बुरे का ज्ञान नहीं हो पाया है | उन्होंने कहा कि बहुजन समाज को अपने अधिकारों के लिए स्वंय तैयार होना होगा और उसको इस भूल में बिलकुल नहीं रहना चाहिए कोई उसका उद्धार करने आएगा | उन्होंने कहा कि हजारो वर्षो की बिगड़ी के लिए बहुजन समाज को दिन रात संघर्ष करना होगा तब कहीं जाकर उनको मानवीय अधिकारों की प्राप्ति हो सकती है | उन्होंने सरकार से मांग करते हुए कहा कि विकास की किरणे देश के सबसे निचले पायदान वाले नागरिको को भी मिलनी चाहिए |